钦定古今图书集成/理学汇编/字学典/第078卷 > 王氏法书苑 > 《题乐毅论后》前人
## 钦定古今图书集成/理学汇编/字学典/第078卷 > 王氏法书苑 > 《题乐毅论后》前人

余尝戏为人评书云：“小字莫作痴冻蝇，乐毅论胜《遗
教经》，大字无过《瘗鹤铭》。随人作计终后人，自成一家
始逼真。”然适作小楷，亦不能摆脱规矩。客曰：“子何舍
子之冻蝇，而谓人之冻蝇？”予无以应之。固知书虽棋
踘等技，非得不传之妙，未易工也。